NOTĂ DE FUNDAMENTARE

|  |
| --- |
| Secţiunea 1Titlul proiectului de act normativ **Ordonanţă de urgenţă pentru modificarea și completarea unor acte normative de reglementare a fluxurilor financiare în domeniul fondurilor europene** |

Secţiunea a 2-a Motivul emiterii actului normativ

|  |  |
| --- | --- |
| 1.Descrierea situaţiei actuale | Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări și completări prin Legea nr. 105/2016, cu modificările și completările ulterioare, stabilește cadrul financiar general pentru gestionarea asistenței financiare nerambursabile alocate României din Fondul European de Dezvoltare Regională, Fondul Social European, Fondul de Coeziune și Fondul de ajutor european destinat celor mai defavorizate persoane în perioada de programare 2014-2020, precum și a prefinanțării și cofinanțării aferente acestei asistențe, în vederea asigurării unui management financiar eficient al acestor fonduri.  Potrivit art. 6 alin. (2) din OUG nr. 40/2015, aprobată cu modificări și completări prin Legea nr. 105/2016, cu modificările și completările ulterioare, în bugetul Ministerului Transporturilor, Infrastructurii şi Comunicaţiilor se cuprind creditele de angajament şi creditele bugetare aferente valorii totale a proiectelor din domeniul transporturilor, ai căror beneficiari identificaţi în ghidurile solicitantului sunt unităţile care funcţionează sub autoritatea sau în coordonarea Ministerului Transporturilor, Infrastructurii şi Comunicaţiilor.  Ținând cont de faptul că pregătirea, elaborarea și aprobarea documentațiilor tehnico-economice pentru proiectele de infrastructură din domenii de importanță strategică pentru România cum sunt: infrastructura de transport, inclusiv transport intermodal, necesită perioade de timp de aproximativ 2-3 ani, elaborarea acestora trebuie demarată anterior aprobării programelor operaționale (pentru perioada de programare 2021-2027) pentru a se asigura ȋn timp util un portofoliu de proiecte cât mai matur pentru a se diminua astfel  riscul de dezangajare la sfârșitul anului 2023.  In acest context, în scopul susținerii activității CNAIR și CNCFR, au fost identificate soluții pentru pregătirea într-un termen optim a proiectelor, fiind luat în considerare faptul că unitățile administrativ teritoriale au demonstrat în multe cazuri o performanță ridicată în pregătirea de proiecte cu finanțare europeană, precum și în implementarea acestora. De asemenea, unitățile administrativ teritoriale au un interes crescut în dezvoltarea infrastructurii de transport care să asigure legăturile la TEN-T,  precum și pentru dezvoltarea de proiecte de transport intermodal. Astfel, este necesară cuprinderea în bugetul Ministerului Transporturilor, Infrastructurii şi Comunicațiilor a creditelor de angajament şi a creditelor bugetare aferente valorii totale a proiectelor din domeniul transporturilor pentru care unitățile administrativ-teritoriale/asociațiile de dezvoltare intercomunitară/asocierile dintre acestea au calitatea de beneficiar, implementează proiecte în parteneriat cu CNAIR sau CNCFR sau pe bază de protocol de implementare încheiat cu CNAIR.  Prin OUG nr. 43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, cu modificările și completările ulterioare s-a aprobat decontarea din fondurile europene aferente Programului Operaţional Infrastructură Mare (POIM), conform regulilor de eligibilitate, a cheltuielilor cu echipamente medicale, dispozitive medicale şi de protecţie medicală, echipamente pentru transport specializat, echipamente pentru decontaminare şi suport triaj, containere de logistică medicală, capabilităţi/formaţiuni medicale mobile de diagnostic şi tratament utilizate în combaterea răspândirii coronavirusului COVID-19 (art. 6 alin. (1)), având ca beneficiari: spitalele, alte unități sanitare publice cu personalitate juridică în care sunt tratate cazuri de infecție COVID-19, unități sanitare cu personalitate juridică aferente sistemului naţional de apărare, ordine publică şi securitate naţională în care sunt tratate cazuri de infecție COVID-19, Ministerul Sănătății / alte autorități publice centrale sau autorități publice locale care au derulat / derulează achiziții în beneficiul unor unități sanitare publice eligibile, etc.  În scopul limitării răspândirii coronavirusului, precum și pentru reducerea efectelor extrem de grave ale acestuia asupra populației României, se impune asigurarea disponibilității aparaturii și dispozitivelor medicale, în special ventilatoare, paturi și infrastructura de terapie intensivă suplimentară, dublate de asigurarea necesarului de echipamente specializate de protecţie pentru personalul medical şi pentru efectuarea transportului izolat al persoanelor afectate.  Art. 20 alin. (1) din OUG nr. 40/2015, aprobată cu modificări și completări prin Legea nr. 105/2016, cu modificările și completările ulterioare, prevede următoarele: „Mecanismul decontării cererilor de plată se aplică beneficiarilor de proiecte finanţate din fonduri europene, alţii decât cei prevăzuţi la art. 6 alin. (1)-(4) şi (6)”. Astfel, acest mecanism nu este aplicabil beneficiarilor care sunt finanțați integral din bugetul de stat, bugetul asigurărilor sociale de stat sau din bugetele fondurilor speciale.  Potrivit prevederilor din OUG nr. 40/2014, art. 6 alin (1), în bugetele beneficiarilor care sunt finanțați integral din bugetul de stat, bugetul asigurărilor sociale de stat sau bugetele fondurilor speciale se cuprind creditele de angajament și creditele bugetare aferente valorii totale a proiectelor proprii finanțate din fonduri europene, cu respectarea prevederilor art. 11. În absența bugetului necesar, beneficiarii reglementați la art. 6 alin (1) nu pot derula proiectele pentru a solicita cheltuielile la rambursare din fonduri europene.  Având în vedere urgența semnării contractelor de finanțare și a implementării acestor proiecte, este necesară asigurarea resurselor financiare pentru achiziționarea, în regim de urgență, a aparaturii și echipamentelor sus-menționate, prin aplicarea temporară a mecanismului cererilor de plată (reglementat la art. 20 din OUG nr. 40/2015) și beneficiarilor finanţaţi integral din bugetul de stat, bugetul asigurărilor sociale de stat sau bugetele fondurilor speciale.  Ministerul Muncii și Protecției Sociale (MMPS) implementează, în calitate de solicitant, proiectul “Sprijin pentru persoanele vulnerabile în contextul epidemiei COVID-19”. Conform cererii de finanțare aprobate, activitatea 1.2 a proiectului constă în: “ În baza acestor acorduri de sprijin se vor face plățile de către MMPS către acești furnizori în cuantum de maxim 16.800 euro, echivalentul în RON la cursul de semnare a contractului de finanțare. Ulterior acordării sprijinului financiar de către MMPS vor fi efectuate de către furnizori următoarele cheltuieli: salarii/stimulente pentru persoanele implicate în furnizarea serviciilor de sprijin, materiale specifice pentru protecția colectivă și individuală, atât pentru personalul implicat în furnizarea serviciilor de sprijin, cât și pentru beneficiarii acestor servicii; asigurarea de materiale, consumabile specifice pentru dezinfecția și igienizarea locuințelor, mijloacelor de transport, bunurilor și echipamentelor, etc. Ulterior efectuării plăților, furnizorii de servicii vor prezenta către MMPS deconturi și documente justificative care să ateste efectuarea acestor plăți.”  În vederea implementării acestui proiect, MMPS va încheia Acorduri de sprijin cu furnizorii de servicii sociale acreditați, publici și privați, precum și cu alte entități în cadrul cărora se exercită profesia de asistent social, cărora le acordă o primă tranșă în valoare de 50% din valoarea acordului de sprijin, cu titlu de avans, în termen de maxim 15 zile de la semnarea acordului. După justificarea primei tranșe Ministerul Muncii și Protecției Sociale acordă o nouă tranșă, reprezentând diferența rămasă din valoarea acordului de sprijin, ce trebuie justificată până la finalizarea acordului de sprijin.  Având în vedere faptul că acest mecanism financiar specific proiectului nu este reglementat de legislația națională, în vigoare și pentru ca Ministerul Muncii și Protecției Sociale să poată îndeplini obligațiile aferente cererii de finanțare și implicit contractul de finanțare, se impune reglementarea acestuia. |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia, se vor specifica doar actele comunitare în cauză, însoţite de elementele de identificare ale acestora. | Proiectul de act normativ nu se referă la acest subiect. |
| 2.Schimbări preconizate | Având în vedere aprobarea OUG nr. 88/2020 *privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM)*, se impune asigurarea mecanismului financiar necesar pregătirii documentațiilor tehnico-economice aferente următoarei perioade de programare pentru proiectele de infrastructură de transport cu implicarea unităților administrativ-teritoriale și a asociațiilor de dezvoltare intercomunitară / asocierilor dintre acestea. Astfel, este necesară modificarea, în regim de urgență, a art. 6 alin. (2) din OUG nr. 40/2015, aprobată cu modificări și completări prin Legea nr. 105/2016, cu modificările și completările ulterioare, în scopul derulării prin bugetul Ministerului Transporturilor, Infrastructurii şi Comunicațiilor a proiectelor din domeniul transporturilor finanțate prin POIM și derulate de unitățile administrativ teritoriale/ asociațiile de dezvoltare intercomunitară/ asocierile dintre acestea, precum și de Compania Naţională de Investiţii "C.N.I." - S.A. pentru a evita blocajele în pregătirea următoarei perioade de programare.  Prin Ordonanța de urgență a Guvernului nr. 95/2020 au fost reglementate unele măsuri pentru implementarea proiectelor cu finanțare din fonduri europene în vederea evitării riscului anual de dezangajare, respectiv C.N.I. poate realiza, în calitate de beneficiar, individual sau în parteneriat, proiecte finanțate din fonduri externe nerambursabile, în conformitate cu condițiile stabilite în documentele de implementare ale programelor operaționale, respectiv cu finanțare prin POIM pentru proiectele din domeniul transporturilor, astfel că este necesară stabilirea cadrului legal în vederea derulării prin bugetul Ministerului Transporturilor, Infrastructurii şi Comunicațiilor a fluxurilor financiare.  Pentru facilitarea aprobării și implementării în regim de urgență a proiectelor ce vizează dotarea unităților sanitare publice în care sunt tratate cazurile de infecție cu coronavirusul COVID-19, se reglementează utilizarea mecanismului cererilor de plată de către beneficiarii care sunt finanțați integral din bugetul de stat, bugetul asigurărilor sociale de stat sau bugetele fondurilor speciale pentru proiectele ce vizează dotarea unităților sanitare publice în care sunt tratate cazurile de infecție cu virusul COVID-19. Mecanismul cererilor de plată va fi utilizat de acești beneficiari până la cuprinderea în buget a creditelor de angajament şi creditelor bugetare aferente valorii totale a proiectelor proprii finanţate din fonduri europene.  Neadoptarea unor măsuri urgente, cu caracter excepțional, în sprijinul beneficiarilor ce depun proiecte în cadrul POIM pentru dotarea unităților sanitare publice în care sunt tratate cazurile de infecție cu coronavirusul COVID-19 ar aduce grave prejudicii, cu efecte pe termen lung asupra proiectelor aflate în pregătire sau în implementare, cu efecte directe asupra personalului care ar trebui să beneficieze de echipamentele/dotările care trebuie achiziționate, consecințele neluării măsurilor necesare în regim de urgență urmând a se răsfrânge și asupra pacienților care apelează la serviciile unităților sanitare.  Împrejurările de față vizează interesul public și constituie elementele unei situații extraordinare ce nu suferă amânare, astfel încât se impune reglementarea unor măsuri în regim de urgență în domeniul fondurilor europene pentru proiectele ce vizează dotarea unităților sanitare publice în care sunt tratate cazurile de infecție cu virusul COVID-19.  Având în vedere adresa Ministerul Muncii și Protecției Sociale nr. 4102/07.07.2020 (anexată) prin care propune reglementarea, în regim de urgență, a circuitului financiar specific proiectului “Sprijin pentru persoanele vulnerabile în contextul epidemiei COVID-19”, pentru ca MMPS să poată îndeplini obligațiile aferente cererii de finanțare și implicit a contractului de finanțare, se propune completarea Ordonanței de urgență a Guvernului nr. 52/2020 *pentru modificarea art. 29^3 alin. (2) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, precum şi pentru adoptarea unor măsuri privind beneficiarii de fonduri europene în contextul răspândirii COVID-19*, cu articolul VIII1, actul normativ propus a fi modificat fiind cel relevant pentru adoptarea unor măsuri privind beneficiarii de fonduri europene în contextul răspândirii COVID-19 și care corespunde într-un mod adecvat scopului propunerii de reglementare. |
| 3.Alte informaţii | Amânarea adoptării măsurilor propuse ar aduce grave prejudicii, cu efecte pe termen lung asupra proiectelor aflate în pregătire sau în implementare. |

**Secţiunea a 3-a - Impactul socio-economic al proiectului de act normativ**

|  |  |
| --- | --- |
| 1. Impactul macro- economic | Proiectul de act normativ nu se referă la acest subiect. |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impact asupra mediului de afaceri | Proiectul de act normativ nu se referă la acest subiect. |
| 2^1. Impactul asupra sarcinilor administrative | Proiectul de act normativ nu se referă la acest subiect. |
| 2^2. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ permite achiziția rapidă din fonduri europene de aparatură și echipamente necesare dotării spitalelor din România în contextul pandemiei cu COVID – 19 și pregătirea de proiecte în domeniul infrastructurii de transport care vor fi implementate în perioada de programare 2014-2020, cu sprijinul CNI, unităților administrativ teritoriale/ asociațiilor de dezvoltare intercomunitară/ asocierilor dintre acestea, precum și pregătirea portofoliului de proiecte ce urmează a se implementa în perioada de programare 2021-2020. |
| 4. Impact asupra mediului | Proiectul de act normativ nu se referă la acest subiect. |
| 5. Alte informaţii | Nu au fost identificate. |

**Secţiunea a 4-a. Impactul financiar asupra bugetului de stat consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | An curent | Următorii 4 ani | | | | Media următorilor 5 ani, după anul curent |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare, plus/minus, din care:  a)bugetul de stat, din acesta:  -impozit pe profit  -impozit pe venit  b)bugete locale:  -impozit pe profit  c)bugetul asigurărilor sociale  -contribuţii de asigurări |  |  |  |  |  |  |
| 2.Modificări ale cheltuielilor bugetare din care:  a)bugetul de stat, din acesta:  -cheltuieli de personal  -bunuri şi servicii  b)bugete locale:  -cheltuieli de personal  -bunuri şi servicii  c)bugetul asigurărilor sociale  -cheltuieli de personal  -bunuri şi servicii | 0 | 0 | 0 | 0 | 0 | 0 |
| 3.Impact financiar, plus/minus, din care:  a) buget de stat  b)bugete locale | Proiectul de act normativ nu se referă la acest subiect. | | | | | |
| 4. Propuneri pentru  acoperirea creşterilor de cheltuieli | Proiectul de act normativ nu se referă la acest subiect. | | | | | |
| 5. Propuneri pentru acoperirea scăderilor de venituri | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. | | | | | |
| 7. Alte informaţii | Nu au fost identificate. | | | | | |

**Secţiunea a 5-a - Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | Proiectul de act normativ nu se referă la acest subiect. |
| 1^1. Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare europene | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6.Alte informaţii | Nu au fost identificate. |

**6. Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, instituite de cercetare şi alte organisme implicate | Proiectul de act normativ nu se referă la acest subiect. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectivul proiectului de act normativ | Proiectul de act normativ nu se referă la acest subiect. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5.Informaţii privind avizarea de către:  a) Consiliul legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Prezentul proiect de act normativ este supus avizării Consiliului Legislativ și s-a solicitat punctul de vedere al Curții de Conturi, al Autorității de Audit din cadrul Curții de Conturi a României și al Consiliului Concurenței. |
| 6.Alte informaţii | Nu au fost identificate. |

Secţiunea a 7-a Activităţi de informare publică privind elaborarea şi implementarea proiectului de act normativ

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Fondurilor Europene la data de 29.07.2020 |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu au fost identificate. |

**Secţiunea a 8- a. Măsuri de implementare**

|  |  |
| --- | --- |
| 1. Măsuri de punere în aplicare a proiectului de act normativ de către autorităţile administrative publice centrale şi/sau locale-înfiinţarea sau extinderea competenţei instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate. |

Faţă de cele prezentate mai sus, a fost promovat prezentul proiect de **Ordonanţă de urgenţă pentru modificarea și completarea unor acte normative de reglementare a fluxurilor financiare în domeniul fondurilor europene** care în forma prezentată, a fost avizat de Consiliul Legislativ, precum şi de către ministerele interesate şi pe care îl supunem adoptării.

|  |  |  |
| --- | --- | --- |
| **MINISTRUL FONDURILOR EUROPENE**  **Ioan Marcel BOLOŞ** | **MINISTRUL TRANSPORTURILOR, INFRASTRUCTURII**  **ȘI COMUNICAȚIILOR**  **Lucian Nicolae BODE** | **MINISTRUL MUNCII ȘI PROTECȚIEI SOCIALE**  **Victoria Violeta ALEXANDRU** |

**AVIZĂM FAVORABIL:**

|  |  |
| --- | --- |
| **MINISTRUL LUCRĂRILOR PUBLICE, DEZVOLTĂRII ŞI ADMINISTRAȚIEI**  **Ion ŞTEFAN** | **MINISTRUL SĂNĂTĂȚII**  **Nelu TĂTARU** |
| **MINISTRUL APĂRĂRII NAȚIONALE**  **Ionel Nicolae CIUCĂ** | **MINISTRUL FINANŢELOR PUBLICE**  **Vasile-Florin CÎŢU** |
| **MINISTRUL AFACERILOR INTERNE**  **Ion Marcel VELA** | **MINISTRUL JUSTIŢIEI**  **Marian Cătălin PREDOIU** |
|  | |